|  |  |  |
| --- | --- | --- |
| j0391798 | EVROPSKA UNIJA – CRNA GORASporazum o stabilizaciji i pridruživanjuPosebna grupaReforma javne uprave (RJU)11. sastanak | mn_horizontal |
| 15. novembar 2023. (09:00 – 13:00) Podgorica / Hibridni format |

**OPERATIVNI ZAKLJUČCI**

|  |
| --- |
|  |
| **STRATEŠKI OKVIR** |
| 1. Crna Gora će nastojati da postigne ciljeve iz Strategije RJU 2022-2026 u skladu sa akcionim planovima 2022-2023 i 2024-2026, koristeći mehanizme koordinacije na političkom i administrativnom nivou, uključujući sve relevantne institucije.
 |
| 1. Relevantne aktivnosti u okviru Strategije RJU biće uključene u budžet za 2024. godinu.
 |
| **RAZVOJ I KOORDINACIJA POLITIKA** |
| 1. Crna Gora će preduzeti korake da poboljša budžetiranje strateških dokumenata i poveća broj strateških dokumenata koji su usklađeni sa programskim budžetom.
 |
| 1. Crna Gora će povećati udio nacrta zakona i strategija koji se upućuju na javne konsultacije i preduzeti mjere za poboljšanje kvaliteta i stepena sprovođenja analize procjene uticaja propisa (RIA).
 |
| **JAVNA UPRAVA I UPRAVLJANJE LJUDSKIM RESURSIMA** |
| 1. Crna Gora će izmijeniti Zakon o državnim službenicima i namještenicima u skladu sa preporukama Evropske komisije i SIGMA-e. Shodno tome, Zakon o lokalnoj samoupravi će naknadno biti izmijenjen, uzimajući u obzir Analizu funkcionisanja lokalne samouprave.
 |
| 1. Crna Gora će preduzeti mjere za povećanje broja kandidata koji ispunjavaju uslove na javnim oglasima i konkursima na zadovoljavajući nivo, uključujući i rukovodeće pozicije.
 |
| 1. Crna Gora će prikupljati i dijeliti sa Evropskom komisijom godišnje podatke o broju novozaposlenih, prekinutih radnih odnosa, žalbi, odlivu kadra, broju vršilaca dužnosti visokog rukovodnog kadra i trajanju njihovih mandata, kao i o broju i trajanju ugovora na određeno, na osnovu člana 52. Zakona o državnim službenicima i namještenicima. Pored toga, Crna Gora će kontinuirano koristiti postojeće mehanizme praćenja u cilju pojačane kontrole ugovora o djelu i ugovora o privremenim i povremenim poslovima.
 |
| 1. Crna Gora će preduzeti neophodne korake za poboljšanje stabilnosti na rukovodećem nivou, smanjenje rizika od proizvoljnih otpuštanja i opoziva zbog reorganizacije i smanjenje broja v.d rukovodilaca.
 |
| 1. Crna Gora će unaprijediti pripremu godišnjih kadrovskih planova i omogućiti njihovu usklađenost sa budžetom.
 |
| 1. Crna Gora će nastaviti sa optimizacijom javne uprave, uzimajući u obzir funkcionalne analize državnih organa i preporuke Državne revizorske institucije, u cilju proširenja opsega praćenja ugovora kojima se definiše radni odnos (posebno za potrebe izvještavanja prema EK).
 |
| **ODGOVORNOST ADMINISTRACIJE** |
| 1. Crna Gora će preduzeti korake da obezbijedi veću implementaciju utvrđivanja linija odgovornosti u javnoj upravi i unaprijedi delegiranje ovlašćenja u donošenju odluka.
 |
| 1. Crna Gora će obezbijediti da Registar institucija bude ažuriran u skladu sa najnovijim organizacionim promjenama i da bude dostupan građanima.
 |
| 1. Crna Gora će usvojiti izmjene i dopune Zakona o slobodnom pristupu informacijama u skladu sa evropskim i međunarodnim standardima i odgovori na izazov koji predstavlja veliki broj zahtjeva za informacijama i povezanih žalbi.
 |
| 1. Crna Gora će preduzeti mjere da ubrza rješavanje upravnih sporova i unaprijedi pravovremeno izvršenje sudskih presuda od strane državnih organa, u postupcima koji se odnose na ćutanje administracije.
 |
| **PRUŽANJE USLUGA GRAĐANIMA I PRIVREDI** |
| 1. Crna Gora će dodatno pojednostaviti administrativne procedure, uključujući dalju digitalizaciju javnih usluga i interoperabilnost registara i e-usluga.
 |
| 1. Crna Gora se obavezuje da unaprijedi usklađenost relevantnog sprovodbenog zakonodavstva sa Zakonom o upravnom postupku i da unaprijedi primjenu zakona, posebno u pogledu principa „once-only” i elektronske komunikacije.
 |